
			IRAGARKIAK

			Beste iragarki ofizial batzuk

			SEGURTASUN SAILA

			1807

			IRAGARKIA, zeinaren bidez epatzen baitira Vitoria-Gasteizko Administrazioarekiko Auzien 1 zenbakiko Epaitegian izapidetzen ari den 78/2022-E prozedura laburtuan interesa dutenak.

			Polizia eta Larrialdietako Euskal Akademiaren zuzendari nagusiak erabaki du Vitoria-Gasteizko Administrazioarekiko auzien 1 zenbakiko Epaitegira bidaltzea honako prozedura honi buruzko administrazio-espedientea:

			78/2022-E prozedura laburtua, Ertzaintzako bi funtzionariok hasitakoa Polizia eta Larrialdietako Euskal Akademiako zuzendari nagusiaren 2022ko martxoaren 8ko Ebazpenaren aurka, zeinaren bitartez argitaratu baitzen Ertzaintzaren betearazpen eskalako Komisariorde kategoriara igotzeko hautaketa-prozesurako onartuen eta baztertuen behin-behineko zerrenda.

			Horregatik, Administrazioarekiko auzien jurisdikzioa arautzen duen uztailaren 13ko 29/1998 Legeak 49.1 artikuluan xedatutakoaren arabera, prozeduran interesa duten pertsonak epatzen dira, bederatzi eguneko epearen barruan, iragarki hau Estatuko Aldizkari Ofizialean argitaratu eta hurrengo egunetik aurrera, Vitoria-Gasteizko Administrazioarekiko auzien 1 zenbakiko Epaitegian bertaratu ahal izateko, egoki baderitzote, beren legezko interesen alde egiteko.

			Arkauti, 2022ko apirilaren 13a.

			Polizia eta Larrialdietako Euskal Akademiako zuzendari nagusia,

			ANDRÉS ZEARRETA OTAZUA.

